Last saved by: dagmara

53 - Сýрат Аннажм /Сéда/
/Маккахь доьссина , 62 аят ду/
Аллах1а ц1арца дόзадόцуш шортá а , дáимнá а болу къинхéтаман Дá волчу

1.Сéданόра /дуй ма буъу Ас/ и д1абузучу /къайлабόлучу/ хéнахь ,
2.шун нáкъост /Мухьаммад , /нийсачу новкъах/ тила /ма/ ца велла , /иштта бакъόнах д1авирзина/ гал /ма/ ца ваьлла /аьлла/ . 
3.Иза вист /ма/ ца хуьлу /шéна/ хéтачуьнца ,   
4.И /цό дуьйцург/ ма дац , /Дáла цуьнан дагчу/ хьоьхуш болун хьéхам бен . 
5.Иза 1áмийна ч1όг1а ницкъаш болчό , 
6.хаза васт долчό . /шен суьртахь д1ах1оьттина/ Сецира иза , 
7.шá уггар лекхачу áнахь /долуш/ , 
8.Цул т1аьхьа гергадеана , /элчанна/ т1ехилира иза , 
9./т1аккха/ иза /цунна герга/ хилира шина 1éдан /1аддарг1ан όзадаран/ бáрамехь , йа /цул/ сов герга . 
10.Т1аккха хьийхира Цό /Аллах1а/ Шен лайна /дагчу/ , Шá хьехнарг . 
11./пайхамаран/ Дагό харц ца дира цуна /шен шина б1аьрга/ шá /Джабраилан суьртах/ гинарг . 
12.Аша къуьйсу ткъа цуьнца , цуна гуш дерг ?! 
13./Дéлόра/ Бакъ долуш , цуна гина иза /шен суьртахь/ кхин цкъá а , 
14.чаккхéнан /дόзанан , стигаларчу/ хéнан /диттан/ гергахь , 
15.Цунна /диттан/ гергахь /дика лай/ воьрзийлан /ялсаманин/ беш ю , 
16.И хен хьулбечу хéнахь /дикачух/ шá хьулбечо , 
17./элчанан/ Хьажар д1а-схьа а ца дирзи /ца къаьрзи/ , /тоьхначу дόзанал/ т1ех а ца дéли . 
18./Дéлόра/ Бакъ долуш , цуна гира шен Дéлан вуно йаккхий билгалόнаш 
19.Шуна гиний Лáт а , 1уззá а , 
20.кхин а и кхоалг1а Манáт а ?! 
21.Ткъа шун бόжа /бéраш/ долуш , Цуьнан сте /зудбéраш хуьлуьйтуш/ ду /аш/ ?! 
22.Иза-м т1аккха эшаме /харц/ дáкъа /ма/ ду . 
23.Уьш /Лáт , 1уззá , Манáт/ ма яц , ц1ераш бен - шаьш тихкина /йолу/ ашá а , шун дайшá а . Аллах1а ца йоссийна цéран хьокъехь /цхьá а/ бакъо /билгалό/ . Уьш т1ахьабόзуш ма бац , моттарнá а , /шайн/ дог1машна луъучуннá /дéзачуннá/ а бен . /Дéлόра/ Бакъ долуш , цаьрга еара цéран Дéлéра нийсо .
24.Дуй ткъа /х1όра/ адамна , цо шéга догдόхург /сатуьйсург/ ?! 
25.Аллах1ан /дόлахь ма/ ду т1аьхьарниг /эхарт/ а , хьалхарниг /дуьне/ а . 
26.Хийла малийкаш /ма/ ду стиглашкахь , шайн /Аллах1е шаьш/ дéхаро /шайн шафá1ато/ дан х1уммá дόцуш , Аллах1а Шéна луъучуннá а , Шá реза волчуннá а пурба деллачул т1аьхьá бен . 
27.Баккъаллá а шаьш эхартах ца тéшачáра , малийкийн ц1ейоккху стечуьнан ц1ерца . 
28.Цéран /мá/ дац цу хьокъехь /и бакъдеш долу/ хаъар /1илма/ . Уьш т1ахьабόзуш ма бац , моттарнá а бен . Ткъа баккъаллá а моттарό хьалха ца доккху бакъόнах /дерг хаъарехь/ х1уммá а . 
29./1аддавитé/ Д1аверза Тхан хьéхамна /Къуръáнна/ букътоьхначух , шá дуьнéнан дáхар бен ца дезна волчу . 
30.И /дуьнé лахар/ цéран хаъаран /1илманан чаккхéнан/ бáрам бу . Баккъаллá а хьан Дéла т1ех дика хуъуш ву , Шен новкъах тилавелларг мила вý а , /иштта/ Иза т1ех дика хуъуш ву нисвелларг мила вý а . 
31.Аллах1ан /дόлахь/ ду стиглашкахь а , лаьттахь а мел дерг . /Цό уьш кхоьллина/ Шá бéкхам бархьама шаьш вон динчаьрна цáра динчуьнца , /иштта/ Шá бéкхам бархьама шаьш дика динчаьрна /ялсаманин/ диканца 
32./уьш бу/ Шаьш гéнабовлуш даккхийчу къинойх а , эрчадолчáрех а , /юкъакара дýжу/ кегийн къинош дόцург /шайха ца дόлуьйтуш/ . Баккъаллá а хьан Дéла шорта гечдар долуш ву /дохко бевлачаьрна/ . Иза т1ех дика хуъуш ву шоьх дерг . Шá шу /шун дá Адам/ лаьттах кхоьллинчу хéнá а , /иштта/ шу бéраш долчу хéнá а шайн нáнойн кийранашкахь а . /цундела/ Аша /хестадарца/ ц1ан ма де шайн дог1маш . Иза т1ех дика хуъуш ву /Шех/ кхийранарг мила ву . 
33.Хьýна гиний /бакъόнах/ шá юхаваьлларг /букътоьхнарг/ а ,
34.шá к1еззиг /сáг1а/ делла /и далар/ д1ахáдийнарг /дитинарг/ а ?!    
35.Цуьнгахь ду ткъа къайлéнан 1илма /хаъар/ , шéна /и/ гуш /долуш/ ?! 
36.Я цуьнга ца дийцина /тов/ , Мýсан тептаршкахь шá /д1аяздина/ дерг а , 37./иштта/ Ибрáх1иман /тептаршкахь/ а , шá кхόчуш дина волу /шéна т1едиллинарг/  ?!   
38.Баккъаллá а , ца хьо хьучо кхéчуьнан къа .  
39./иштта/ Баккъаллá а , адамна /хир/ дац шá къахьегнарг /лехнарг/ бен . 
40.Баккъаллá а цуьнан къахьéгар /эхартахь/ гур ду . 
41.Т1аккха цунна /къахьегначунна/ бийра бу цуьнца /шен къинхьéгамца/ бéкхам - т1ех кхáчамé /болу нийса/ бéкхам . 
42.Баккъаллá а хьан Дéлé ю /веллачуьнан/ чаккхéнан воьрзийла . 
43.Баккъаллá а Цό /Шéна луург/ вéлá а вина , велхá а вина . 
44.Баккъаллá а Цό /синош/ кхалхáдина , дендина . 
45.Баккъаллá а Цό кхоьллина /дийнаташ/ шина кéпара - боьршá а , стé а . 
46./όраллин/ Т1адамах , и /зудчун кийра/ 1áнόчу /буттучу/ хéна . 
47./иштта/ Баккъаллá а Цунна т1ехь ду /шу ден дина/ кхин /юха/ цкъá а кхоллар . 
48.Баккъалла а , Цо /цéран/ тарό йина , /рицкъангахь/ сов баьхна .
49.Баккъалла а Иза , /цáра шéна лолла деш хиллачу , нуьрé лéпачу/ сéдан Дéла ву .
50.Баккъаллá а , Цо х1аллак бина хьалхара /доьххьара Х1ýдан къам/ 1áдаш . 
51.Иштта /Сáлихьан къам/ Самýдаш а , Шá /цáрех/ цхьá а ца вуьтуш . 
52.Нýхь /пайхамаран/ къам а /цáрел/ хьалха . Баккъаллá а уьш бара , шаьш /цáрел/ т1ех зуламе а , /дόзанел/ т1ехбевлла а /болуш/ .
53./Лýт1ан къόман/ Ярташ /айъина стигал хьалайаьхна/ бертала /т1ек1ел/ тоьхна /Жабрáилό/ .
54.Т1аккха хьулйира уьш /ярташ , 1áзапех/ шá хьулйинчо . 
55.Хьан Дéлан муьлхачу зовкхашкахь шек ву хьо ? 
56.Х1ара /Мухьаммад/ хьалхалерчу д1ахьéдархойх /кхéрамтасархойх цхьа/ д1ахьéдархό /кхéрамтасархо/ ву . 
57.Герга деана герганиг /къемат де/ . 
58.Цуьнан /къемат дийнан/ вац Аллах1 вόцург /шá д1ах1оттийна/ гучудоккхург /доьллург цхьá а/ . 
59.Ткъа х1окху къамéлах /Къуръáнах , и элчанна т1едоссарна/ цецдовлу шу , 
60./цуьнах кхаьрдаш/ доьлу шу , /цу чохь болчу кхéрамна/ ца доьлху шу ?! 
61.Шу /цу чохь долчунна букъ тоьхна/ сакъоьруш ду ?! 
62./шаьш кхоьллинчу/ Аллах1ана /хьасталой/ сужуд де аш , /Цунна/ лоллá /1ибáдат/ а дé аш .

30.05.2010